Živko Budimir

Živko Budimir (Posušje, 20. novembar 1962) bosanskohercegovački je političar i bivši predsjednik Federacije Bosne i Hercegovine.http://predsjednikfbih.gov.ba/

 Biografija 
Živko Budimir rođen je u Viru kod Posušja 20. novembra 1962. Budimir je pohađao Vazduhoplovnu tehničku vojnu školu u Rajlovcu kod Sarajeva, koju je završio 1981. Nakon toga pohađa Ratnu školu OS RH "Ban Josip Jelačić", koju završava 2000. godine.
Postao je član Saveza komunista Jugoslavije 1979, a napušta je 1984, kao pripadnik Jugoslavenske narodne armije.

Nakon izbijanja rata u Hrvatskoj služi u Hrvatskoj vojsci, a od 1993, pridružuje se HVO-u. Tokom rata vršio je razne dužnosti, bio je načelnik štaba i zapovjedništva štaba VF BiH od aprila 1994. do jula 1995, zatim načelnik glavnog stožera HVO-a od novembra 1995. do septembra 1997. Nakon toga postaje dozapovjednik i načelnik štaba zajedničkog zapovjedništva VF BiH od septembra 1997. do januara 1999. Godine 1997. preselio se u Mostar, a u penziju odlazi 2001. kao pukovnik HVO-a i general bojnik HV-a. Nakon penzionisanja postaje sportski djelatnik u Mostaru gdje je sudjelovao u obnovi Odbojkaškog kluba Mostar.

Njegova politička karijera počinje ponovno 2006, kada postaje član Hrvatske stranke prava Bosne i Hercegovine. Godine 2008. izabran je za člana Gradskog vijeća Mostara. Izborom većine u oba doma Parlamenta Federacije BiH 17. marta 2011. postaje predsjednik Federacije BiH.

Budimir je donio zakon kojim se mijenja Pravilnik o poslovanju Vlade FBiH tako da ni jedna odluka ne može biti donesena bez suglasnosti jedne trećine hrvatskih ministara.

Dana 7. marta 2013. Budimir je na konferenciji za štampu objavio da je napustio stranku HSP, i da osniva novu, pod nazivom Stranka pravde i povjerenja.

Dana 26. aprila 2013, SIPA je uhapsila Budimira, sa većim brojem drugih osoba, uz optužbu za korupciju.http://www.dw.de/da-li-%C4%87e-i-%C5%BEivku-budimiru-biti-potrebno-pomilovanje/a-16775835 Budimir je pušten na slobodu, i dalje je na funkciji Predsjednika Federacije.

Na Općim izborima u Bosni i Hercegovini 2014. godine kandidat je Stranke pravde i povjerenja za člana Predsjedništva Bosne i Hercegovine iz reda hrvatskog naroda.

 Privatni život 
Oženjen je Darijom Budimir, rođenom Kuna. Imaju troje djece: kćerku Luciju i sinove Luku i Bornu.

 Reference 

Vanjski linkovi 
Životopis Živka Budimira

Kategorija:Rođeni 1962.
Kategorija:Živi ljudi
Kategorija:Biografije, Posušje
Kategorija:Bosanskohercegovački političari
Kategorija:Generali Oružanih snaga Republike Hrvatske
Kategorija:Oficiri Jugoslavenske narodne armije
Kategorija:Oficiri Hrvatskog vijeća odbrane
Kategorija:Političari Hrvatske narodne stranke - liberalni demokrati
Kategorija:Političari Hrvatske kršćanske demokratske unije
Kategorija:Političari Hrvatske kršćanske demokratske unije Bosne i Hercegovine
Kategorija:Političari Hrvatske stranke prava Bosne i Hercegovine
Kategorija:Političari Stranke pravde i povjerenja
Kategorija:Političari Federacije Bosne i Hercegovine